Ապոլոն Մայկով

**Ապոլոն Մայկով** (, ), ռուս բանաստեղծ, Սանկտ Պետերբուրգի Գիտությունների ակադեմիայի անդամ (1853), գաղտնի խորհրդական (1888 թվականից)։

## Կենսագրություն
Ազնվական նկարիչ Նիկոլայ Ապոլոնովիչ Մայկովի և Եվգենյա Պետրովնայի որդին։ Ընտանիքում ծնվել են նաև նրանց որդիներ՝ Վալերին, Վլադիմիրը, Նիկոլայը և Լեոնիդը։ Ամռանը ապրել է Մոսկվայի մերձակայքում գտնվող Չեպչիխա գյուղում, տատիկի կալվածքում։
1834 թվականին ընտանիքը տեղափոխվում է Պետերբուրգ, որտեղ ավագ եղբայրներին՝ Ապոլոնին և Վալերիին լատիներեն էր սովորեցնում Իվան Գոնչարովը։
1837-1841 թվականներին Ապոլոն Մայկովը սովորում էր Սանկտ Պետերբուրգի համալսարանի իրավաբանական ֆակուլտետում։ Սկզբում նա հատկապես տարված էր գեղանկարչությամբ, բայց իր կյանքը նվիրել է պոեզիային։
Ստանալով առաջին գիրքի համար նպաստ Նիկոլայ I կողմից ճանապարհորդություն դեպի Իտալիա, 1842 թվականին մեկնում է արտասահման։ Տեսնելով Իտալիան, Ֆրանսիան, Սաքսոնիան և Ավստրիական կայսրությունը, Մայկովը 1844 թվականին վերադառնում է Պետերբուրգ։ Գրել է թեկնածուական ատենախոսություն հին սլավոնական իրավունքի մասին։ Ծառայության է անցել ֆինանսների նախարարություն, այնուհետև դարձել է Ռումյանցևի թանգարանի գրադարանավարի օգնական։
1867 թվականին լինելով Սանկտ Պետերբուրգի օտարերկրյա գրաքննության կոմիտեի աշխատող, տեղափոխվում է աշխատելու որպես պետական խորհրդական։ 1876 թվականին դառնում է կոմիտեի գլխավոր գրաքննիչ։ Հետագայում եղել է նախագահի պաշտոնակատար Կենտրոնական օտարերկրյա գրաքննության կոմիտեում, հաստատվել է այդ պաշտոնում 1897 թվականին։ 1874 թվականից և մինչև կյանքի վերջ եղել է գիտական կոմիտեի նախարարության ժողովրդական լուսավորության քննության գրքերի բաժնի անդամ, որոնք լույս էին տեսնում ժողովրդական ընթերցանության համար։ 1888 թվականին արժանացել է գաղտնի խորհրդական աստիճանի։
Եղել է Սանկտ Պետերբուրգի «Նոր խոսք» ամսագրի և ամենշաբաթյա «Թատերական թերթի» աշխատակից։ Եղել է ռուս գրական հասարակության խորհրդի անդամ։
1897 թվականի փետրվարի 27-ին Մայկովը տանից դուրս է գալիս թեթև հագնված և հիվանդանում է։ Մահանում է 1897 թվականի մարտի 20-ին։ Թաղված է Վոսկրեսենսկի Նովոդևիչի վանքում։

## Ստեղծագործական կյանք
[250px|մինի|[Վասիլի Պերով, Ա. Մայկովի դիմանկարը, 1872]]
Առաջինը հրապարակումները սովորաբար համարվում են «Երազ» և «Երեկոյի նկարը» բանաստեղծությունները, որոնք հայտնվել են «1840 թվականի Օդեսայի ալմանախում» (1839)։ Սակայն 13-ամյա Մայկովի դեբյուտն էր համարվում «Արծիվ» բանաստեղծությունը, հրապարակված 1835 թվականին։ Առաջին գիրքը «Ապոլոն Մայկովի բանաստեղծությունները» լույս է տեսել 1842 թվականին Պետերբուրգում։ Գրել է «Երկու ճակատագիր» (1845), «Իշխանուհի ***» (1878) պոեմները, դրամատիկ պոեմներ կամ քնարական դրամաներ՝ «Երեք մահ» (1851), «Օտարականը» (1867), «Երկու աշխարհ» (1872), բալլադներ՝ «Եմշան» (1875)։ Տպագրվել է «Հայրենական գրառումներ», «Գրադարան ընթերցանության համար» ամսագրերում։
Չորս տարի թարգմանել է «Ասք Իգորի ճակատամարտի մասին», որը վերջացրել է 1870 թվականին։ Նաև զբաղվում էր Բելառուսի, Հունաստանի, Սերբիայի, Իսպանիայի և այլ երկրների բանաստեղծությունների թարգմանությամբ։

## Ստեղծագործություններ
* «Ապոլոն Մայկովի բանաստեղծությունները», «Стихотворения Аполлона Майкова» (1842)
* Պոեմ «Երկու ճակատագիր», Поэма «Две судьбы» (1845)
* Պոեմ «Մաշենկա», Поэма «Машенька» (1846)
* Պոեմ «Սավոնարոլա», Поэма «Савонарола» (1851)
* Պոեմ «Կլերմոնտյան տաճար», Поэма «Клермонтский собор» (1853)
* Բանաստեղծությունների շարք «Դարեր և ժողովուրդներ», «Века и народы» (1854—1888)
* Բանաստեղծությունների շարք «Հավերժ հարցեր», «Вечные вопросы»
* Բանաստեղծությունների շարք «Նոր հունական երգեր», «Новогреческие песни» (1858—1872)
* Բանաստեղծությունների շարք «Պատմության ակնարկներ», «Отзывы истории»
* Բանաստեղծությունների շարք «Հռոմի ուրվագծեր», «Очерки Рима»
* Բանաստեղծությունների շարք «Երկու աշխարհ», «Два мира» (1872)
* Բանաստեղծությունների շարք «Երեք մահ», «Три смерти» (1851)
* Բանաստեղծությունների շարք «Լյուցիայի մահը», «Смерть Люция» (1863)

## Ընտանիք
Կինը՝ Աննա Իվանովնա (1830—1911)

Երեխաները՝ Նիկոլայը, Վերան (1855—1866), Վլադիմիրը (1861), Ապոլոնը

## Հասցեներ մայրաքաղաքներում
**Սանկտ Պետերբուրգ**

1847 թվական, Մեծ այգու փողոց, շենք 48

**Մոսկվա**

Մեծ Սպասկայա փողոց, շենք 19 ա, շինություն 1

## Ծանոթագրություններ

## Գրականություն
* 
* 
* *В. С. Баевский.* Майков Аполлон Николаевич. — Русские писатели. 1800—1917: Биографический словарь / Гл. ред. П. А. Николаев. Т. 3: К—М. Москва: 1994. С. 453—458.
* ''Юбилей А. Н. Майкова. (Адрес к пятидесятилетию)'' // Исторический вестник, 1888. — Т. 88. — Т. 32. — № 6. — С. 688—696. 
* *Прийма Ф. Я.* Поэзия А. Н. Майкова // *Майков А. Н.* Сочинения в двух томах. — Т. 1. — М.: Правда, 1984. — С. 3—40. — (Библиотека «Огонёк». Отечественная классика).

## Արտաքին հղումներ
* Аполлон Майков стихи в Антологии русской поэзии
* 

Կատեգորիա:19-րդ դարի բանաստեղծներ
Կատեգորիա:19-րդ դարի թարգմանիչներ
Կատեգորիա:Բանաստեղծներ այբբենական կարգով
Կատեգորիա:Ռուս բանաստեղծներ
Կատեգորիա:Ռուս գրաքննադատներ
Կատեգորիա:Ռուս թարգմանիչներ
Կատեգորիա:Ռուս հրապարակախոսներ
Կատեգորիա:Ռուսական կայսրության թարգմանիչներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Սանկտ Պետերբուրգի պետական համալսարանի շրջանավարտներ